Title: Per començar...
Course: Educació Física 5è Primària 1r T > Section: TEMA 2

1.-Descripció

A qui no li agrada anar al circ? I veure els grans malabaristes, els mims i equilibristes... i un munt de personatges que durant unes hores ens presenten tot un espectacle ple d'emocions, riures i sorpreses...

Durant les properes setmanes intentarem aprendre a realitzar un conjunt d'activitats pròpies dels artistes de circ: realitzarem malabars amb una, dues i tres pilotes (si se'ns dona,  genial); practicarem algun dels exercicis típics dels mims i intentarem millorar el nostre equilibri corporal així com la capacitat d'equilibrar objectes amb el nostre cos.

El més important és no agobiar-se ja que són habilitats que per a dominar-les requereixen molta pràctica. Per això cadascú i cadascuna de vosaltres ha de realitzar els exercicis que cregui que pot realitzar i no realitzar un de més complexe si encara no s'ha dominat l'anterior. Recordeu que el més important no és arribar a fer-ho tot bé, si no l'actitud que teniu per intentar aconseguir-ho.

Al final de tot haureu de realitzar un petit vídeo a on mostreu les habilitats que heu practicat. Ja veureu com si practiqueu amb constància i us esforceu els resultats obtinguts us sorprendran.

I ara, que comenci l'espectacle!

2.-Activitats

Les activitats que trobaràs en aquest tema estan explicades, indicada de forma clara la tasca que has de desenvolupar, la forma i format com has de lliurar la tasca i com s'avaluarà l’activitat. Cal que tinguis cura a l'hora de lliurar les tasques segons com es demanin.

3.-Pla de treball

El teu professor/a et guiarà al llarg del tema i et pautarà les activitats que hauràs d'anar fent.

Cal que vigilis sovint el calendari i als fòrums d' avisos i notícies i de Dubtes del curs.

El tema està preparat perquè comencis estudiant el llibre de l'apartat Recursos i després, facis les activitats que se't proposen en l'apartat d'Activitats.

4. Objectius

Aquests són els objectius que m'he plantejat en la realització d'aquest tema. És important que els tinguem presents en tot moment i treballem plenament conscients en allò que volem assolir.

- Mostrar interès i actitud d'autosuperació.
- Conèixer i experimentar diferents tècniques pròpies dels mims.
- Aprendre a fer malabars amb dues pilotes i, si és possible, amb tres.
- Controlar el cos en posicions d'equilibri.
- Controlar objectes en equilibri amb diferents parts del cos.

5. Avaluació

L'avaluació la realitzarem tenint en compte diferents aspectes: per una part la participació activa als fòrums i als diferents temes de debat que us vagi proposant. Per una altra part valorarem els aspectes més tècnics a través de les diferents tasques que m'envieu i, sobretot, en l'elaboració de la tasca final.

La rúbrica que ens servirà de guia per a establir en quin punt ens trobem en cada moment és la següent:

Rúbrica “El circ: tot un espectacle!”
Grau Assoliment | Satisfactori | Notable | Excel·lent
Indicadors | He realitzat l'espectacle però sense mostrar gaire interès ni esforç en la seva execució. | He realitzat l'espectacle i he mostrat implicació en la seva execució. | He realitzat l'espectacle i m'he implicat molt per a fer-ho el millor possible.
Realitzo les tècniques de mim però no controlo gaire els moviments. | Realitzo les tècniques de mim i controlo els moviments. | Realitzo les tècniques de mim, controlo els moviments i els executo de manera fluida i precisa.
Mostro dificultats en la realització de malabars amb dues pilotes. | Controlo els malabars amb dues pilotes i els començo a realitzar amb tres pilotes | Domino els malabars amb dues pilotes i controlo amb tres pilotes.
Mostro dificultats per mantenir l'equilibri corporal i per a equilibrar objectes amb el palmell de la mà. | Controlo el cos en l'execució de moviments amb equilibri corporal i en l'equilibració d'objectes amb diferents parts del cos. | Mostro un gran control del cos en l'execució de moviments amb equilibri corporal i equilibro objectes amb diferents parts del cos mostrant molta seguretat i confiança.