Title: Interpretació.
Course: Educació Física 5è Primària 1r T > Section: TEMA 1

Aquesta setmana treballarem la interpretació de situacions i personatges.

- ACTIVITAT D'ESCALFAMENT

- Ballem! Obriu l'enllaç i escolliu dos balls per practicar. Primer mireu el ball per a interioritzar els moviments. Després practiqueu-los durant una estona fins que comenceu a dominar els moviments de manera coordinada.  BALLS

- PROPOSTA D'ACTIVITATS

- La veu. Heu de pronunciar les següents frases adequant la veu segons la situació que es defineix.

1. "No aguanto més...haig d'anar al lavabo o exploto". Esteu en un concert de música clàssica i tothom està en silenci escoltant als músics.

2. "Ja t'he dit mil vegades que no m'agraden les llenties...". Esteu a taula i us porten un plat de llenties per dinar.

3. "Xuta, xuta a porteria!" Esteu en un partit de futbol i el davanter del vostre equip està a punt de fer un gol.

4. "Demà al matí plourà a tota Catalunya fins al migdia. Un bon paraigües a mà serà la solució" Sou homes/dones del temps que estan realitzant la previsió per a la televisió.

- De cine! Imagineu-vos que sou actrius/actors i la directora us demana que interpreteu les següents escenes (Recordeu que ara podeu utilitzar la veu).

1. Esteu enfadats ja que heu trobat una mosca a dins del plat al restaurant.
2. Sou mestres de matemàtiques i esteu explicant com es realitzen les multiplicacions.
3. Sou humoristes i esteu explicant un acudit o monòleg al públic.
4. Sou polítics i esteu explicant què fareu aquest any per millorar el país.
5. Esteu molt eufòrics perquè us acaba de tocar la loteria.

- La trucada. Us heu d'inventar una història i explicar-li a algú per telèfon. Heu d'aconseguir que els vostres companys pensin que la trucada l'esteu realitzant de veritat. Prepareu el text i penseu els gestos i el to de veu que utilitzareu en cada moment. Podeu fer la trucada vosaltres o fer veure que us truquen.

- El/la venedor/a. Busqueu un objecte que  creieu que no serveix com per exemple un cartró de paper higiènic. Heu d'intentar vendre el producte als vostres companys/es. Els heu de convèncer de per què és el millor producte que poden adquirir tot demostrant quines utilitats té o pot tenir. Prepareu el text així com la posada en escena ja que és molt important l'actitud corporal i l'expressivitat a l'hora de vendre un producte.

A LA TRAMESA: Envieu el vídeo que heu fet del/la venedor/a.