Title: Trencant el gel!
Course: Educació Física 5è Primària 1r T > Section: TEMA 1

Durant aquesta setmana realitzarem activitats per a perdre la vergonya davant el grup. Però abans de començar...

Sabeu què és l'expressió corporal? Llegiu els Petits Apunts per a conèixer la seva definició. Ja sabeu que per a qualsevol dubte o aportació que tingueu podeu utilitzar el fòrum.

- ACTIVITATS D'ESCALFAMENT

Obriu l'enllaç i escolliu dos balls per practicar. Primer mireu el ball per a interioritzar els moviments. Després practiqueu-los durant una estona fins que comenceu a dominar els moviments de manera coordinada. VEURE BALLS

- ACTIVITATS DE DESINHIBICIÓ

A continuació, us proposo un seguit d'activitats que realitzarem per tal de perdre la vergonya. De totes les que practiquem haureu d'escollir-ne una, practicar-la molt, gravar-vos realitzant-la i enviar-me el vídeo. Sigueu creatius (Imaginació al poder!).

- Imitar una gallina que acaba de pondre un ou i es posa molt contenta.

- Imitar un mico que ens vol explicar alguna cosa.

- Imitar un gos que està molt content i amb moltes ganes de jugar.

- Imitar un nadó que comença a caminar i li costa mantenir l'equilibri.

- Imitar un/a cantant actuant a l'escenari però sense cantar.

- Moure't com una fulla d'arbre que és arrossegada pel vent.

- Canvis d'estat d'ànim. Sense parlar hem de realitzar una seqüència de canvis anímics principalment expresant-ho amb els gestos facials:

CONTENT - ENFADAT - TRIST - EUFÒRIC - DESCONSOLAT - INSEGUR - AMB POR.

Recordeu que no es tracta de fer les activitats i ja... Heu de fer-les més d'una vegada i intentar pensar millores per a que el resultat final sigui cada vegada més elaborat i creatiu.

Deixeu-vos portar!

A LA TRAMESA: M'heu d'explicar com us heu sentit en realitzar les activitats proposades tot contestant les preguntes següents :

- Has tingut vergonya? Molta, bastant, una mica o gens?
- Quina activitat és la que més t'ha agradat i per què?
- Quina activitat és la que menys t'ha agaradat i per què?

Recorda d'adjuntar el petit vídeo de l'activitat que has escollit per gravar-te.