Title: Introducció al curs per l'alumnat
Course: Educació Física 5è Primària 1r T > Section: GENERAL

1. Breu introducció

Benvinguts/des alumnes de cinquè al curs d’Educació Física. Aquest curs està fet per a que pugueu realitzar les tasques a classe o a casa, depenent del que ens diguin què hem de fer. Per això utilitzarem la plataforma Moodle. Des d’aquesta plataforma podrem fer un munt de coses:

- Llegir informació que us comparteixo.
- Rebre les tasques que haureu de realitzar.
- Enviar les tasques per a que jo les pugui avaluar.
- Rebre de manera privada la valoració que faig de les vostres tasques.
- Escriure’m de manera privada.
- Escriure en grups de debat per a que puguem ajudar-nos entre tots.
- I moltes coses més que anirem descobrint!

Però, sobretot, no us preocupeu. Qualsevol dubte que tingueu em tindreu per ajudar-vos i segur que entre tots ens en sortim. Perquè… Es tracta d’aprendre!

2. Continguts a treballar

- "EXPRESSA'T"

En aquest tema descobrirem les infinites possibilitats comunicatives del nostre cos. Explorarem una gran quantitat de gestos i ritmes, expressarem emocions, interpretarem personatges, representarem situacions i, com a producte final, haurem de  crear i enviar un vídeo, d’un minut aproximadament, amb una proposta d’expressió corporal única i creativa.

- “EL CIRC: TOT UN ESPECTACLE!”

A qui no li agraden els malabaristes? I els equilibristes... i els mims?
En aquest tema treballarem el domini del propi cos a través de tècniques de moviment corporal de mim i clown, millorarem les nostres habilitats coordinatives mitjançant exercicis de malabars i també desenvoluparem el sentit d’equilibri corporal i l’habilitat d’equilibrar objectes amb diferents parts del cos.
Per últim, haurem de crear i enviar un vídeo d’uns tres minuts màxim a on haureu de demostrar totes aquelles habilitats i destresses que hem estat treballant durant aquest tema. Doncs... Que comenci l'espectacle!

3. Elements del curs del Moodle

El curs està estructurat en dues columnes. A la columna de l'esquerra tens diversos blocs, has d'estar atent al bloc Calendari on veuràs els esdeveniments del curs (inici, de temes, lliurament de tasques,...) amb les dates implicades, i també cal que vigilis el bloc Progrés de la Compleció on pots veure les activitats que ja tens fetes i les que tens pendents.

A la columna de la dreta o part central del curs trobaràs, en primer lloc, un apartat General on tens un fòrum d' avisos i notícies del qual has d'estar pendent per les informacions globals del curs que es comuniquin. Després, un parell de fòrums més: Fòrum del Grup  on pots plantejar els teus dubtes i resoldre els dubtes dels companys; i el fòrum Consultes individuals on plantejar qüestions personals al professor/a que només tu i ell podreu veure.

Segueix aquesta part central amb un bloc per a cada tema.

Dins de cada tema trobaràs una breu introducció i dos apartats, un primer apartat de Recursos amb materials (enllaços, documents, elements multimèdia,...) que et puguin ser útils. I un segon apartat d'Activitats on tindràs les activitats que has de  desenvolupar.