Title: Expressa't!
Course: Educació Física 5è Primària 1r T > Section: TEMA 1

PRODUCTE FINAL

Aquesta setmana haureu d'elaborar un vídeo amb música a on haureu d'expressar un sentiment o una situació a través del ritme corporal i els gestos. El vídeo haurà de tenir una durada mínima d'un minut i màxima de dos minuts.

A més, haureu d'especificar els següents aspectes:

- El títol que li heu posat a la vostra representació.

- Quina música heu escollit i per quin motiu.

- Si heu utilitzat algun complement (roba, objecte, maquillatge), per què ho heu incorporat i quin significat té dins la representació.

- El missatge: què heu volgut transmetre amb els vostres moviments.

A LA TRAMESA: Adjunteu el vídeo i les especificacions.

Grading form:

Rúbrica Expressa't!

Utilitza elements externs per a donar-li més significat i força a l'expressió corporal.

- La música escollida i els elements externs per a expressar el missatge s'integren a la perfecció dins la seqüència de moviments corporals.
- Tant la música escollida com els elements externs ajuden a donar-li força i sentit al missatge que ens està expressant.
- Acompanya els seus moviments amb música i/o algun element extern però sense establir un lligam clar entre el missatge que vol transmetre i els elements utilitzats.
Utilitza els gestos corporals amb intenció comunicativa.

- Gesticula amb naturalitat i fluidesa tot donant força i originalitat al seu missatge.
- Utilitza els gestos de manera correcta i amb intencionalitat comunicativa.
- Té algunes dificultats per acompanyar el seu missatge amb els gestos adequats.
Transmet informacions amb l'expressió facial.

- Expressa emocions i informacions facials de manera fluida i creativa.
- Expressa emocions i informacions facials de manera espontània.
- Expressa informacions i emocions facials amb dificultats.
S'implica en el procès creatiu del missatge.

- L'actitud ha estat molt positiva. S'ha implicat moltíssim en la creació del missatge i ha procurat sempre ser creatiu i original en la posada en escena. A més, ha ajudat altres companys que s'han trobat amb algun problema o dubte.
- L'actitud ha estat força positiva. S'ha esforçat en aconseguir crear un missatge amb sentit i força i s'ha implicat en la seva alaboració.
- L'actitud ha estat la correcta però no ha mostrat gaire entusiasme en el procès de creació.